141. löggjafarþing 2012–2013.

Þingskjal 1065 — 544. mál.

Svar

forsætisráðherra við fyrirspurn Vigdísar Hauksdóttur

um nefndir, ráð, verkefnisstjórnir og starfshópa.

Fyrirspurnin hljóðar svo:

1.	Hvaða nefndir, þ.m.t. ráð, verkefnisstjórnir og starfshópa, hefur ráðuneytið sett á stofn á tímabilinu 20. mars 2012 – 20. janúar 2013?

2.	Hvað sitja margir í framangreindum nefndum? Hvert er hlutverk þeirra, er skipun þeirra samkvæmt heimild eða fyrirmælum í lögum, hver er skipunartíminn og hverjar þeirra hafa lokið störfum? Hver er launakostnaðurinn, sundurliðaður eftir nefndum?

3.	Hvað hefur hver nefnd marga starfsmenn, hver er launakostnaður þeirra og eru ein
hverjir starfsmenn þeirra verktakar og ef svo er, hvað heita þeir og hvað hafa þeir feng
ið greitt úr ríkissjóði?

Óskað er eftir upplýsingum um það hvaða einstaklingar hafa verið skipaðir, tilnefndir eða valdir með öðrum hætti til setu í þessum nefndum, ráðum, verkefnisstjórnum og starfshópum, hver hafi skipað eða eftir atvikum tilnefnt þá og hvort störfin eru launuð eða ólaunuð.

Samráðshópur um samhæfða framkvæmd stjórnvalda við að tryggja skilvirk úrræði fyrir fórnarlömb kynferðisbrota.

Hinn 18. janúar sl. skipaði forsætisráðherra samráðshóp um samhæfða framkvæmd stjórn
valda við að tryggja skilvirk úrræði fyrir fórnarlömb kynferðisbrota samkvæmt samþykkt ríkisstjórnar. Í nefndinni eru Ágúst Ólafur Ágústsson, tilnefndur af forsætisráðherra, for
maður, Halla Gunnarsdóttir, tilnefnd af innanríkisráðherra, Þórunn J. Hafstein, tilnefnd af innanríkisráðherra, og Ingibjörg Broddadóttir, tilnefnd af velferðarráðherra. Hlutverk sam
ráðshópsins er að koma með tillögur um aðgerðir sem miði að því að treysta samhæfða fram
kvæmd stjórnvalda við að tryggja skilvirk úrræði fyrir þolendur kynferðisbrota, einkum barna, að efla lögreglu og ákæruvald til þess að takast á við rannsóknir og saksókn í þessum málum, hvernig tryggja megi framkvæmd skráningar og eftirlit með dæmdum kynferðis
brotamönnum og hvernig best verði staðið að meðferðarúrræðum fyrir kynferðisbrotamenn. Nefndin hefur ekki lokið störfum. Nefndin er ólaunuð. Með nefndinni starfar Sindri Krist
jánsson, lögfræðingur í velferðarráðuneytinu, og er hann hvorki verktaki né er greitt aukalega fyrir störf hans fyrir nefndina.

Verkefnastjórn um eflingu græna hagkerfisins.

Hinn 26. september 2012 skipaði forsætisráðherra verkefnastjórn um eflingu græna hag
kerfisins á Íslandi. Í nefndinni voru Sigurður Örn Guðleifsson, fulltrúi forsætisráðuneytis, formaður, Danfríður Skarphéðinsdóttir, fulltrúi umhverfis- og auðlindaráðuneytis, Elvar Knútur Valsson, fulltrúi atvinnuvega- og nýsköpunarráðuneytis, Guðrún Þórdís Guðmunds
dóttir, fulltrúi fjármála- og efnahagsráðuneytis, og Skúli Helgason, án tilnefningar. Hlutverk nefndarinnar var að undirbúa gerð aðgerðaáætlunar um eflingu græns hagkerfis á Íslandi. Verkefnastjórninni var ætlað að forgangsraða þeim verkefnum sem fram koma í 50 töluliðum í þingsályktun um eflingu græna hagkerfisins á Íslandi sem samþykkt var á 140. löggjafar
þingi, ásamt því að leggja mat á umfang verkefnanna og þann kostnað sem vinna við þau útheimtir. Nefndin hefur nýlega lokið störfum. Nefndin var ólaunuð. Enginn starfsmaður starfaði með nefndinni.

Nefnd um neytendavernd á fjármálamarkaði.

Hinn 26. desember 2012 skipaði forsætisráðherra nefnd um neytendavernd á fjármála
markaði á grundvelli þingsályktunar frá Alþingi. Í nefndinni eru Guðbjörg Eva H. Baldurs
dóttir, lögfræðingur í atvinnuvega- og nýsköpunarráðuneyti, formaður, Ágúst Ólafur Ágústs
son, tilnefndur af forsætisráðherra, Einar Árnason, tilnefndur af innanríkisráðherra, Björg Fenger, tilnefnd af velferðarráðuneyti, Aðalsteinn Sigurðsson, fulltrúi Hagsmunasamtaka heimilanna, og Jónas Guðmundsson, fulltrúi Neytendasamtakanna. Hlutverk nefndarinnar er að gera úttekt á neytendavernd á fjármálamarkaði og setja fram tillögur um hvernig styrkja megi stöðu einstaklinga og heimila gagnvart aðilum á fjármálamarkaði sem í atvinnuskyni veita einstaklingum neytendalán. Í ályktuninni kemur fram að nefndin skuli skoða verka
skiptingu Stjórnarráðsins og stöðu sjálfstæðra stofnana sérstaklega og gera tillögur um breyt
ingar ef þörf krefur. Nefndin hefur ekki lokið störfum. Nefndin er ólaunuð. Með nefndinni starfar Sigrún Ólafsdóttir, sérfræðingur í forsætisráðuneyti, og starfar hún hvorki sem verk
taki né er greitt aukalega fyrir störf hennar fyrir nefndina.